CELEX: 32020D0167
Language: fi
Date: 2020-02-05 00:00:00
Title: Komission täytäntöönpanopäätös (EU) 2020/167, annettu 5 päivänä helmikuuta 2020, Euroopan parlamentin ja neuvoston direktiivin 2014/53/EU tueksi laadituista radiolaitteita koskevista yhdenmukaistetuista standardeista

6.2.2020   
               
               
                  FI
               
               
                  Euroopan unionin virallinen lehti
               
               
                  L 34/46
               
            
         KOMISSION TÄYTÄNTÖÖNPANOPÄÄTÖS (EU) 2020/167,
         annettu 5 päivänä helmikuuta 2020,
         Euroopan parlamentin ja neuvoston direktiivin 2014/53/EU tueksi laadituista radiolaitteita koskevista yhdenmukaistetuista standardeista
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivin 2014/53/EU (2) 16 artiklan mukaan radiolaitetta, joka on sellaisten yhdenmukaistettujen standardien tai niiden osien mukainen, joiden viitetiedot on julkaistu Euroopan unionin virallisessa lehdessä, on pidettävä niiden 3 artiklassa vahvistettujen olennaisten vaatimusten mukaisena, jotka kyseiset yhdenmukaistetut standardit tai niiden osat kattavat.
                  
               
                     (2)
                  
                  
                     Komissio esitti komission täytäntöönpanopäätöksessä C(2015) 5376 (3) Euroopan sähkötekniikan standardointikomitealle ja Euroopan telealan standardointilaitokselle (ETSI) pyynnön radiolaitteita koskevien yhdenmukaistettujen standardien laatimisesta ja tarkistamisesta direktiivin 2014/53/EU tueksi.
                  
               
                     (3)
                  
                  
                     Täytäntöönpanopäätöksessä C(2015) 5376 esitetyn pyynnön perusteella ETSI laati 2,4 GHz:n kaistalla toimiville datasiirtolaitteille yhdenmukaistetun standardin EN 300 328 V2.2.2, siirtyvän meriradioliikenteen radiolähettimille ja -vastaanottimille yhdenmukaistetun standardin EN 300 698 V2.3.1, merenkulun pienitehoisille henkilökohtaisille paikannuslähettimille yhdenmukaistetun standardin EN 303 098 V2.2.1, kapseliendoskopiassa käytettäville erittäin pienitehoisille langattomille lääketieteellisille laitteille yhdenmukaistetun standardin EN 303 520 V1.2.1 ja kuljetusten ja liikenteen telematiikan (TTT) järjestelmille yhdenmukaistetun standardin EN 300 674–2-2 V2.2.1.
                  
               
                     (4)
                  
                  
                     Komissio on arvioinut yhdessä ETSIn kanssa, ovatko kyseiset yhdenmukaistetut standardit täytäntöönpanopäätöksessä C(2015) 5376 esitetyn pyynnön mukaisia.
                  
               
                     (5)
                  
                  
                     Yhdenmukaistetut standardit EN 300 328 V2.2.2, EN 303 098 V2.2.1 ja EN 300 674–2-2 V 2.2.1 täyttävät olennaiset vaatimukset, jotka niiden on tarkoitus kattaa ja joista säädetään direktiivissä 2014/53/EU. Näin ollen on aiheellista julkaista kyseisten standardien viitetiedot Euroopan unionin virallisessa lehdessä.
                  
               
                     (6)
                  
                  
                     Yhdenmukaistetun standardin EN 300 698 V2.3.1 kohdassa 8.2.3 sallitaan valmistajille poikkeaminen direktiivin 2014/53/EU 10 artiklan 8 kohdan mukaisesti ilmoitetusta suurimmasta mahdollisesta lähetystehosta, joka esitetään kyseisen direktiivin 21 artiklan mukaisesti laadituissa teknisissä asiakirjoissa. Näin ollen kyseisen yhdenmukaistetun standardin viitetiedot olisi julkaistava varauksin Euroopan unionin virallisessa lehdessä.
                  
               
                     (7)
                  
                  
                     Yhdenmukaistetussa standardissa EN 303 520 V1.2.1 sallitaan, että valmistajat neuvottelevat tietyistä testimenetelmistä testauslaboratorioiden kanssa. Lisäksi se antaa valmistajille mahdollisuuden testata laitteita lämpötiloissa, jotka eivät välttämättä vastaa aiottua käyttötarkoitusta. Kyseisessä yhdenmukaistetussa standardissa sallitulla neuvottelun ja tulkinnan määrällä voi olla vaikutusta sen osoittamiseen, onko radiolaite direktiivin 2014/53/EU 3 artiklan 2 kohdassa vahvistettujen olennaisten vaatimusten mukainen. Näin ollen kyseisen yhdenmukaistetun standardin viitetiedot olisi julkaistava varauksin Euroopan unionin virallisessa lehdessä.
                  
               
                     (8)
                  
                  
                     Täytäntöönpanopäätöksen C(2015) 5376 perusteella ETSI korvasi seuraavat yhdenmukaistetut standardit, joiden viitetiedot julkaistaan Euroopan unionin virallisessa lehdessä (4): standardi EN 300 328 V2.1.1 korvattiin standardilla EN 300 328 V2.2.2; standardi EN 303 098 V2.1.1 korvattiin standardilla EN 303 098 V2.2.1; standardi EN 303 520 V1.1.1 korvattiin standardilla EN 303 520 V1.2.1; standardi EN 300 698 V2.2.1 korvattiin standardilla EN 300 698 V2.3.1; ja standardi EN 300 674–2-2 V 2.1.1 korvattiin standardilla EN 300 674–2-2 V 2.2.1.
                  
               
                     (9)
                  
                  
                     Yhdenmukaistetussa standardissa EN 302 065–3 V2.1.1, jonka viitetiedot julkaistaan Euroopan unionin virallisessa lehdessä (5), ei kuvata ”trigger-before-transmit”-häiriönlievennystä. Komission täytäntöönpanopäätöksessä (EU) 2019/785 (6) kuitenkin säädetään teknisistä vaatimuksista, joita on käytettävä taajuusalueilla 3,8–4,2 GHz ja 6–8,5 GHz ”trigger-before-transmit”-teknologiaa käyttävien ajoneuvojen lukituslaitteiden osalta 16 päivästä marraskuuta 2019 alkaen. Täytäntöönpanopäätöksessä (EU) 2019/785 säädetään, että ajoneuvojen lukitusjärjestelmissä on käytettävä ”trigger-before-transmit”-tekniikoita, joilla saavutetaan riittävä suorituskyky direktiivin 2014/53/EU olennaisten vaatimusten täyttämiseksi. Koska yhdenmukaistetussa standardissa EN 302 065–3 V2.1.1 ei käsitellä ”trigger-before-transmit”-häiriönlievennystä, on tarpeen osoittaa, että kyseisen yhdenmukaistetun standardin noudattamisella ei varmisteta kyseisiin tekniikoihin liittyvien täytäntöönpanopäätöksen (EU) 2019/785 vaatimusten noudattamista eikä se näin ollen luo olettamusta kyseisiin tekniikoihin liittyvien direktiivin 2014/53/EU 3 artiklan 2 kohdassa vahvistettujen olennaisten vaatimusten täyttymisestä. Näin ollen kyseisen yhdenmukaistetun standardin viitetiedot olisi julkaistava varauksin Euroopan unionin virallisessa lehdessä.
                  
               
                     (10)
                  
                  
                     ETSI vahvisti yhdenmukaistetun standardin EN 302 752 V1.1.1, jonka viitetiedot julkaistaan varauksin Euroopan unionin virallisessa lehdessä (7), vuonna 2009 Euroopan parlamentin ja neuvoston direktiivin 1999/5/EY (8) mukaisesti. Mukautettuaan kyseisen yhdenmukaistetun standardin direktiiviin 2014/53/EU ETSI lopetti siihen liittyvän työn, koska mitään sidosryhmien etua ei ole tuotu esiin, koska aktiivisia tutkaheijastimia koskevan yhdenmukaistetun standardin puuttumisella ei toimialan edun puuttuessa ennakoida olevan seurauksia ja koska yhdenmukaistettu standardi voidaan katsoa vanhentuneeksi ja se olisi peruutettava.
                  
               
                     (11)
                  
                  
                     Näin ollen on aiheellista poistaa korvattujen standardien, varauksin julkaistavan yhdenmukaistetun standardin EN 302 065–3 V2.1.1 sekä vanhentuneeksi katsottavan yhdenmukaistetun standardin EN 302 752 V1.1.1 viitetiedot Euroopan unionin virallisesta lehdestä (9). Jotta valmistajille jäisi riittävästi aikaa valmistautua korvaavien yhdenmukaistettujen standardien soveltamiseen, on tarpeen lykätä korvattavien standardien viitetietojen poistamista. Jotta valmistajille jäisi myös riittävästi aikaa valmistautua yhdenmukaistetun standardin EN 302 752 V1.1.1 viitetietojen poistamiseen, on tarpeen lykätä kyseisen standardin viitetietojen poistamista.
                  
               
                     (12)
                  
                  
                     Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimusten täyttymisestä siitä päivästä alkaen, jona standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Julkaistaan Euroopan unionin virallisessa lehdessä direktiivin 2014/53/EU tueksi laadittujen radiolaitteita koskevien yhdenmukaistettujen standardien viitetiedot, jotka luetellaan tämän päätöksen liitteessä I.
            Julkaistaan varauksin Euroopan unionin virallisessa lehdessä direktiivin 2014/53/EU tueksi laadittujen radiolaitteita koskevien yhdenmukaistettujen standardien viitetiedot, jotka luetellaan tämän päätöksen liitteessä II.
         
         
            2 artikla
            Poistetaan Euroopan unionin virallisesta lehdestä direktiivin 2014/53/EU tueksi laadittujen radiolaitteita koskevien yhdenmukaistettujen standardien viitetiedot, jotka luetellaan tämän päätöksen liitteessä III, mainitussa liitteessä vahvistetuista päivämääristä lähtien.
         
         
            3 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 5 päivänä helmikuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 316, 14.11.2012, s. 12.
         
            (2)  Euroopan parlamentin ja neuvoston direktiivi 2014/53/EU, annettu 16 päivänä huhtikuuta 2014, radiolaitteiden asettamista saataville markkinoilla koskevan jäsenvaltioiden lainsäädännön yhdenmukaistamisesta ja direktiivin 1999/5/EY kumoamisesta (EUVL L 153, 22.5.2014, s. 62).
         
            (3)  Commission Implementing Decision C(2015) 5376 final of 4 August 2015 on a standardisation request to the European Committee for Electrotechnical Standardisation and to the European Telecommunications Standards Institute as regards radio equipment in support of Directive 2014/53/EU of the European Parliament and of the Council (direktiivin 2014/53/EU mukaisten standardien laadintapyyntöä koskeva komission täytäntöönpanopäätös, annettu 4. elokuuta 2015, ei suomenkielistä versiota).
         
            (4)  EUVL C 326, 14.9.2018, s. 114.
         
            (5)  EUVL C 326, 14.9.2018, s. 114.
         
            (6)  Komission täytäntöönpanopäätös (EU) 2019/785, annettu 14 päivänä toukokuuta 2019, radiotaajuuksien yhdenmukaisesta käytöstä unionissa ultralaajakaistateknologiaa hyödyntävissä laitteissa ja päätöksen 2007/131/EY kumoamisesta (EUVL L 127, 16.5.2019, s. 23.)
         
            (7)  EUVL C 326, 14.9.2018, s. 114.
         
            (8)  Euroopan parlamentin ja neuvoston direktiivi 1999/5/EY, annettu 9 päivänä maaliskuuta 1999, radio- ja telepäätelaitteista ja niiden vaatimustenmukaisuuden vastavuoroisesta tunnustamisesta (EYVL L 91, 7.4.1999, s. 10).
         
            (9)  EUVL C 326, 14.9.2018, s. 114.
      
      
         
            LIITE I
            
                        Nro
                     
                     
                        Standardin viitetiedot
                     
                  
                        1.
                     
                     
                        EN 300 328 V2.2.2
                        Laajakaistasiirtojärjestelmät; Datasiirtolaitteet, jotka toimivat 2,4 GHz:n kaistalla; Yhdenmukaistettu standardi radiospektrin käyttämiseksi
                     
                  
                        2.
                     
                     
                        EN 300 674–2-2 V2.2.1
                        Kuljetusten ja liikenteen telematiikka (TTT); Erikoistuneet lyhyen kantaman tiedonsiirtolaitteet (500 kbit/s / 250 kbit/s), jotka toimivat 5 795–5 815 MHz:n taajuuskaistalla; Osa 2: Yhdenmukaistettu standardi radiospektrin käyttämiseksi; Aliosa 2: Ajoneuvoihin asennettavat päätelaitteet
                     
                  
                        3.
                     
                     
                        EN 303 098 V2.2.1
                        Merenkulun pienitehoiset AIS-järjestelmään perustuvat henkilökohtaiset paikannuslähettimet; Yhdenmukaistettu standardi radiospektrin käyttämiseksi
                     
                  
      
      
         
            LIITE II
            
                        Nro
                     
                     
                        Standardin viitetiedot
                     
                  
                        1.
                     
                     
                        EN 300 698 V2.3.1
                        Siirtyvän meriradioliikenteen VHF-taajuuksilla toimivat sisävesialueiden radiolähettimet ja -vastaanottimet; Yhdenmukaistettu standardi radiospektrin käyttämiseksi sekä hätäpalveluja koskeviksi ominaisuuksiksi
                        
                           Huomautus: Tämän yhdenmukaistetun standardin noudattaminen ei luo olettamusta direktiivin 2014/53/EU 3 artiklan 2 kohdassa vahvistetun olennaisen vaatimuksen täyttymisestä, jos sovelletaan tämän yhdenmukaistetun standardin kohdan 8.2.3 virkettä, jonka mukaan antotehon säätimen ollessa säädettynä suurimpaan mahdolliseen arvoon kantoaallon tehon on oltava enintään 1,5 dB pienempi tai suurempi kuin nimellinen antoteho tavallisissa testausolosuhteissa.
                     
                  
                        2.
                     
                     
                        EN 302 065–3 V2.1.1
                        UWB-teknologiaa käyttävät lyhyen kantaman laitteet (SRD); Yhdenmukaistettu standardi, joka kattaa direktiivin 2014/53/EU 3 artiklan 2 kohdan olennaiset vaatimukset; Osa 3: Vaatimukset maanpäällisissä liikennevälineissä käytettäville UWB-laitteille
                        
                           Huomautus: Tässä yhdenmukaistetussa standardissa ei vahvisteta teknistä eritelmää ”trigger-before-transmit”-teknologialle. Täytäntöönpanopäätöksessä (EU) 2019/785 kuitenkin säädetään teknisistä vaatimuksista, joita on käytettävä taajuusalueilla 3,8–4,2 GHz ja 6–8,5 GHz ”trigger-before-transmit”-teknologiaa käyttävien ajoneuvojen lukituslaitteiden osalta 16 päivästä marraskuuta 2019 alkaen. Tämän yhdenmukaistetun standardin noudattamisella ei siis varmisteta täytäntöönpanopäätöksen (EU) 2019/785 noudattamista eikä se näin ollen luo olettamusta ”trigger-before-transmit”-teknologiaan liittyvien direktiivin 2014/53/EU 3 artiklan 2 kohdassa vahvistettujen olennaisten vaatimusten täyttymisestä.
                     
                  
                        3.
                     
                     
                        EN 303 520 V1.2.1
                        Lyhyen kantaman laitteet (SRD); 430–440 MHz:n taajuusalueella toimivat kapseliendoskopiassa käytettävät erittäin pienitehoiset langattomat lääketieteelliset laitteet; Yhdenmukaistettu standardi radiospektrin käyttämiseksi
                        
                           Huomautus: Tämän yhdenmukaistetun standardin noudattaminen ei luo olettamusta direktiivin 2014/53/EU 3 artiklan 2 kohdassa vahvistetun olennaisen vaatimuksen täyttymisestä, jos sovelletaan jotakin seuraavista:
                        
                                    —
                                 
                                 
                                    Liitteen B kohdan B.1 osalta: valmistaja ja testilaboratorio voivat sopia sopivasta vaihtoehtoisesta ihmisen ylävartaloa simuloivan säiliön käyttötavasta, joka on kuvattava kokonaisuudessaan testausselosteessa;
                                 
                              
                                    —
                                 
                                 
                                    Liitteen C kohdan C.1 osalta: valmistaja ja testilaboratorio voivat vaihtoehtoisesti sopia käyttävänsä puolikaiuntaista huonetta, jonka järjestelyt on kuvattava kokonaisuudessaan testausselosteessa.
                                 
                              
                           Huomautus: Liitteen B kohdassa B.2 tarkoitetun lämpötilan on vastattava aiottua käyttötarkoitusta.
                     
                  
      
      
         
            LIITE III
            
                        Nro
                     
                     
                        Standardin viitetiedot
                     
                     
                        Viitetietojen poistamispäivä
                     
                  
                        1.
                     
                     
                        EN 300 328 V2.1.1
                        Laajakaistasiirtojärjestelmät; Datasiirtolaitteet, jotka toimivat 2,4 GHz:n ISM-kaistalla ja käyttävät laajakaistamodulaatiotekniikkaa; Yhdenmukaistettu standardi, joka kattaa direktiivin 2014/53/EU 3 artiklan 2 kohdan olennaiset vaatimukset
                     
                     
                        6. elokuuta 2021
                     
                  
                        2.
                     
                     
                        EN 300 698 V2.2.1
                        Siirtyvän meriradioliikenteen VHF-taajuuksilla toimivat sisävesialueiden radiolähettimet ja -vastaanottimet; Yhdenmukaistettu standardi, joka kattaa direktiivin 2014/53/EU 3 artiklan 2 kohdan ja 3 artiklan 3 kohdan g alakohdan mukaiset olennaiset vaatimukset
                     
                     
                        6. elokuuta 2021
                     
                  
                        3.
                     
                     
                        EN 300 674–2-2 V2.1.1
                        Kuljetusten ja liikenteen telematiikka (TTT); Erikoistuneet lyhyen kantaman tiedonsiirtolaitteet (500 kbit/s / 250 kbit/s), jotka toimivat 5 795–5 815 MHz:n taajuuskaistalla; Osa 2: Yhdenmukaistettu standardi, joka kattaa direktiivin 2014/53/EU 3 artiklan 2 kohdan olennaiset vaatimukset; Aliosa 2: Ajoneuvoihin asennettavat päätelaitteet
                     
                     
                        6. elokuuta 2021
                     
                  
                        4.
                     
                     
                        EN 302 065–3 V2.1.1
                        UWB-teknologiaa käyttävät lyhyen kantaman laitteet (SRD); Yhdenmukaistettu standardi, joka kattaa direktiivin 2014/53/EU 3 artiklan 2 kohdan olennaiset vaatimukset; Osa 3: Vaatimukset maanpäällisissä liikennevälineissä käytettäville UWB-laitteille
                     
                     
                        6. elokuuta 2020
                     
                  
                        5.
                     
                     
                        EN 302 752 V1.1.1
                        Sähkömagneettinen yhteensopivuus ja radiospektriasiat (ERM); Aktiiviset tutkaheijastimet; Yhdenmukaistettu standardi (EN), joka kattaa R&TTE-direktiivin 3 artiklan 2 kohdan olennaiset vaatimukset
                     
                     
                        6. elokuuta 2021
                     
                  
                        6.
                     
                     
                        EN 303 098 V2.1.1
                        Merenkulun pienitehoiset AIS-järjestelmään perustuvat henkilökohtaiset paikannuslähettimet; Yhdenmukaistettu standardi, joka kattaa direktiivin 2014/53/EU 3 artiklan 2 kohdan olennaiset vaatimukset
                     
                     
                        6. elokuuta 2021
                     
                  
                        7.
                     
                     
                        EN 303 520 V1.1.1
                        Lyhyen kantaman laitteet (SRD); 430–440 MHz:n taajuusalueella toimivat kapseliendoskopiassa käytettävät erittäin pienitehoiset langattomat lääketieteelliset laitteet; Yhdenmukaistettu standardi radiospektrin käyttämiseksi
                     
                     
                        6. elokuuta 2021